Source: http://www.banos.sk/novinky/vyporiadanie-bezpodieloveho-spoluvlastnictva-manzelov
Timestamp: 2019-02-18 01:47:00+00:00

Document:
﻿ Vyporiadanie bezpodielového spoluvlastníctva manželov | Advokátska kancelária BÁNOS s.r.o.
Úvod » Právne novinky » Vyporiadanie bezpodielového spoluvlastníctva manželov
ako odoslat otazku naco
ako odoslat otazku naco kliknut
babka , 27. december 2018 - 16:27
Odpoveď pre Dianu:
Odpoveď pre Dianu: Dobrý deň, v bezpodielovom spoluvlastníctve manželov je všetko, čo nadobudol niektorý z manželov za trvania manželstva, s výnimkou zákonom ustanovených vecí. Zánikom manželstva zanikne i bezpodielové spoluvlastníctvo manželov. Podľa Exekučného poriadku, ak exekútor určil spôsob vykonania exekúcie postihnutím majetku v bezpodielovom spoluvlastníctve manželov, neskoršie vyporiadanie bezpodielového spoluvlastníctva manželov nemá právne účinky voči oprávnenému. To znamená, že pokiaľ bolo exekučné konanie začaté ešte za trvania bezpodielového spoluvlastníctva manželov, exekúciou možno postihnúť majetok, ktorý bol zahrnutý v BSM aj keď už bolo neskôr vyporiadané. Podľa zákona, ak do troch rokov od zániku bezpodielového spoluvlastníctva manželov nedošlo k jeho vyporiadaniu dohodou alebo ak bezpodielové spoluvlastníctvo manželov nebolo na návrh podaný do troch rokov od jeho zániku vyporiadané rozhodnutím súdu, platí, pokiaľ ide o hnuteľné veci, že sa manželia vyporiadali podľa stavu, v akom každý z nich veci z bezpodielového spoluvlastníctva pre potrebu svoju, svojej rodiny a domácnosti výlučne ako vlastník užíva. O ostatných hnuteľných veciach a o nehnuteľných veciach platí, že sú v podielovom spoluvlastníctve a že podiely oboch spoluvlastníkov sú rovnaké. To isté platí primerane o ostatných majetkových právach, ktoré sú pre manželov spoločné. Pokiaľ po rozvode manželstva nedošlo k vyporiadaniu BSM do troch rokov od jeho zániku dohodou ani rozhodnutím sudu, došlo k vyporiadaniu zo zákona, podľa ktorého podiely na nehnuteľnosti oboch bývalých manželov boli rovnaké, a teda Vaša mama mala nehnuteľnosť v 1/2 a Váš otec v 1/2. Pokiaľ exekúcia Vášho otca vznikla až po zániku BSM, na podiel Vašej matky by už nemala byť vedená. Na základe toho, čo ste uviedli, predpokladám, že ste jediným dedičom po Vašej matke. Dedič zodpovedá za poručiteľove dlhy, ktoré na neho prešli poručiteľovou smrťou, len do výšky ceny nadobudnutého dedičstva. Pokiaľ by ste chceli nadobudnúť uvedenú nehnuteľnosť výlučne do svojho vlastníctva, upozorňujem, že ak na podiely Vášho otca je ťarcha kvôli exekúciám, tak prevod medzi Vami a otcom by mohli napadnúť veritelia. Takýto ukon tiež môze byť exekútorom zneplatnený, nakoľko môže toto považovať za ukrátenie veriteľov pri uspokojení ich pohľadávky. Určite Vám preto odporúčam dohodnúť sa s exekútorom ako aj s veriteľmi ohľadom prevodu podielu Vášho otca, aby v budúcnosti nenapadli túto zmluvu medzi Vami a Vašim otcom, napr. tak, že sumu za podiel otca na nehnuteľnosti by ste uhradili exekutorovi.
mgr.robert.banos, 6. december 2018 - 14:54
Odpoveď pre Beatu: Dobrý deň, ak vás vyporiada súd zmierom, že sa dohodnete, platí sa poplatok 1% z masy BSM. Ak rozhodne rozsudkom platia sa 3% z masy BSM. Ak súd rozhodne v súlade s tým, čo ste chceli Vy, tak máte právo požadovať náhradu trov konania od protistrany. Pri náhrade trov konania sa pozerá na mieru úspechu v konaní, t.j. kto bol v akej miere úspešný. Pri rozhodovaní o trovách konania vychádzajú zo zásady úspechu. Zásada úspechu v spore znamená, že neúspešná strana sporu je povinná nahradiť v spore úspešnej strane trovy konania, ktoré úspešnej strane vznikli. Zásada úspechu sa vzťahuje aj na konania, kde súd rozhoduje o spôsobe vyporiadania BSM. Plný úspech v spore sa zisťuje porovnaním žalobnej žiadosti a výroku, ktorým sa rozhodlo vo veci samej. Pomer úspechu je teda základným meradlom pre nárok na náhradu trov. Ak ste mali úspech v spore len čiastočný, potom sa náhrada trov pomerne rozdelí. Ak sa v spore navzájom vyvážia úspech a neúspech, náhrada trov sa spravidla neprizná žiadnej zo strán sporu. V prípade BSM sa trovy konania spravidla delia na polovicu. O trovách konania rozhoduje súd, rovnako rozhoduje i o presnej výške trov, ktoré má povinná strana uhradiť, s tým, že táto sa nemusí stotožňovať s výškou, ktorú si vyúčtovala protistrana. Trojdňová lehota sa dnes už neuplatňuje, spravidla je povinnosť uhradiť stanovenú čiastu 15 dní od doručenia uznesenia, ktorým bola táto povinnosť určená. Ronako môžete napadnúť prvostupňový rozsudok vo vzťahu k výroku o náhrade trov konania odvolaním, ak bolo rozhodnuté vo Vašom neprospech. Odvolanie sa podáva v lehote 15 dní od doručenia rozhodnutia na súde, proti ktorého rozhodnutiu smeruje. Tiež môžete podať sťažnosť proti uzneseniu, ktorým bolo rozhodnuté o výške trov konania. Súd výnimočne neprizná náhradu trov konania, ak sú tu dôvody hodné osobitného zreteľa. Znamená to, že súd nemusí zaviazať neúspešnú stranu sporu na náhradu trov konania, resp. nemusí zaviazať stranu, ktorá spôsobila vznik trov svojím zavinením, aby tieto trovy nahradila protistrane. Zákon pre rozhodnutie o nepriznaní náhrady trov konania vyžaduje kumulatívne splnenie dvoch podmienok, jednak dôvody hodné osobitného zreteľa a jednak výnimočné okolnosti. Dôvody hodné osobitného zreteľa, ani výnimočné okolnosti zákon bližšie nešpecifikuje. Výklad týchto podmienok ponecháva na súdnu prax. Pri posudzovaní dôvodov hodných osobitného zreteľa súd prihliada na majetkové, sociálne, osobné, zárobkové a iné pomery všetkých strán sporu. Dôvodom hodným osobitného zreteľa môže byť aj nízky príjem strany.
mgr.robert.banos, 6. december 2018 - 10:25
Dobrý deň p. advokát, chcela by som sa spýtať. Podala som na súd o zrušenie bezpodiloveho vyporiadania teda stiahla som žalobu. Teraz čakám na uznesenie,kde mi majú vyrátať sumu výšky trov konania druhej strany teda žalovaného (exmanžela) napísali mi že budú žiadať 100% uhradenie trovov. Dočítala som sa,že na to budem mať 3 pracovné dni, ale problém je,že som nezamestnaná,som na úrade práce už 2 mesiace a teda neviem ako to zaplatím z podpory. Existuje tu nejaké riešenie,napr. možnosť splácania určitej sumy navrhnutou súdom,alebo sa dá voči tomu odvolať? Ďakujem pekne za pomoc.
Beata, 29. november 2018 - 18:44
Dobrý deň, už ste mi odpovedal,za čo vám veľmi pekne ďakujem. Nastal však po smrti mojej mamy iný problém.Mama zomrela v 2/2018,rodičia boli rozvedení od roku 2009,BSM sa nevysporiadalo,avšak otec od toho roku sa o deti nestaral iba mama a nebýval v byte od r 2009. Nabehli exekúcie,ktoré otec urobil v Orange po rozvode 3x v sume okolo 2,100€. Kým mama bola na LV ako vlastníčka bola exekúcia na otca + manželka,teraz však po dedičskom konaní je exekúcia na otca + na mňa ako dcéru študentku ,ako keby aj mama mala na svojom podiely exekúciu,ktorú som zdedila. Je možné exekútorovi alebo katastru dokázať a požiadať,že exekúcia vznikla po rozvode a že má byť iba na otcovom podiely 1/2 ? Bojím sa,že nabehnú ďalšie exekúcie,lebo neviem čo ešte otec podpísal a neplatí a prídem o byt. Chcem sa dohodnúť s otcom na prevode jeho podielu na mňa,avšak neviem akým spôsobom aby to bolo čo najrýchlejšie. Poraďte prosím.Ďakujem Diana
Diana, 28. november 2018 - 7:11
Diana, 28. november 2018 - 7:06
Odpoveď pre Beatu: Dobrý deň, čo sa týka vrátenia daru, zákon hovorí o tom, že Vy ako darca sa môžete domáhať vrátenia daru, ak sa obdarovaný správa k Vám alebo k členom Vašej rodiny tak, že tým hrubo porušuje dobré mravy. Právo darcu na vrátenie daru založené zákonom nemožno urobiť závislým od toho, ako obdarovaný naloží s predmetom daru. Rozhodovacia súdna prax sa ustálila v tom, že predpokladom úspešného uplatnenia práva darcu nie je akékoľvek nevhodné správanie obdarovaného voči nemu alebo členom rodiny, ale len také správanie, ktoré so zreteľom na všetky okolnosti konkrétneho prípadu možno kvalifikovať ako hrubé porušenie dobrých mravov. Hrubým porušením dobrých mravov je zvyčajne ich porušenie značnej intenzity alebo sústavné porušovanie, a to či už fyzickým násilím, hrubými urážkami, neposkytnutím potrebnej pomoci a pod. Napríklad rozhodnutie Najvyššieho súdu ČR zo dňa 29.04.2002, sp.zn. 33 Odo 137/2002 hovorí o tom, že porušenie manželskej vernosti spôsobom, ktorým manžel znevážil dôstojnosť manželky a vystavil ju pre ňu neprijateľnému poníženiu, je chovaním, ktoré sa hrubo prieči dobrým mravom. V prípade vrátenia daru manžela musíte najskôr písomne vyzvať na jeho vrátenie, v tejto výzve mu uvediete skutkový stav a dáte mu primeranú lehotu na to aby daný darovaný podiel prepísal v katastri nehnuteľností späť na Vás pretože darovací vzťah zaniká v okamihu, kedy Váš prejav dôjde manželovi, resp. obdarovanému. Týmto okamihom sa obnovujú pôvodné vzťahy. V prípade, že manžel nebude chcieť tento podiel prepísať v katastri nehnuteľností na Vás, je potrebné podať žalobu o vrátenie daru, teda aby sud rozhodol, že nehnuteľnosť je vo Vašom výlučnom vlastníctve, túto však možno podať v len obmedzenom čase. Obmedzením je všeobecná trojročná premlčacia lehota, ktorý vyplýva z ustanovenia § 101 Občianskeho zákonníka, podľa ktorého: „Pokiaľ nie je v ďalších ustanoveniach uvedené inak, premlčacia doba je trojročná a plynie odo dňa, keď sa právo mohlo vykonať po prvý raz.“ Premlčacia doba tak začína plynúť odo dňa, keď darca mohol uplatniť svoje právo po prvý raz, teda odo dňa, keď obdarovaný svojím správaním naplnil skutkovú podstatu ustanovenia § 630 Občianskeho zákonníka.
mgr.robert.banos, 21. október 2018 - 11:49
Dobrý deň p. Bános chcela by
Dobrý deň p. Bános chcela by som Vás poprosiť o radu. S manželom sa poznáme od roku 2003, v roku 2008 sme sa zobrali, v tom čase už som vlastnila rod.dom,ktorý mi moja mama formou darovacej zmluvy darovala. S manželom sme investovali do prerábky domu, jedného dňa rok 2013 prišiel za mnou,aby som mu prepísala polovicu domu, nechcela som tak sme sa hadali apod. Nakoniec som súhlasila a prepísala, lenže hneď ako som to urobila sa začal môj manžel správať čudne kedže sme pracovali obaja v zahraničí som mu posielala 1 celý rok výplatu vo výške 1.100€ za účelom sporenia a ďalej prerobenie domu,alebo kúpa novej nehnutelnosti. Lenže po tom ako sa stal vlastníkom mi žiadne peniaze nedával ani ma neživil,kedže som pracovala celý rok v rakúsku,ani neinvestoval do domu okrem bežného platenia spotreby domu. Pred letom som sa dozvedela,že má novú známosť,konkrétne išlo o vzťah medzi ním a dcérou mojej sesternice!! Ani si neviete predstaviť ten okamih keď to celé prasklo,samozrejme už spolu mali pomer dlhšie. Tak som podala žiadosť o rozvod,kedy nás v 2014 rozviedli. Momentálne riešime vyporiadanie majetku s čím by som nemala až taký problém,ako to že by som chcela požiadať manžela alebo teda súd o vrátenie daru. Chcela by som tam uviesť,že toto všetko urobil z vypočítavosti a úmyselne sa obohatil nakoľko na mňa tlačil spočiatku a keď už mal polovicu tak sa všetko skončilo,ďalšia vec hlboko narušené rodinné vzťahy, neviem či sa môžem pustiť do vrátenia daru ak áno čo by ma čakalo. Pretože ja si pojdem za svojim návrhom že to manžel plánoval a vyjadril sa svedkyňi ktorú by som označila na predvolanie že z prvého mamželstva odišel s ,,holou riťou,, tak z tohto manželstva neodíde. Neviem vôbec čo mám od toho čakať, samozrejme je tam ďalších x vecí ktoré urobil.. Ak budete taký láskavý a poradili by ste mi. Už som vymenila 3 právnikov a výsledok žiadny. Budem bojovať zo všetkých síl. Ďakujem pekne.
Beata, 16. október 2018 - 12:23
Odpoveď pre Vilku:
Odpoveď pre Vilku: Dobrý deň, aby bolo možné vytvoriť stav, kedy nehnuteľnosť, ktorá už patrí do BSM, patrila len jednému z manželov, musí byť BSM najskôr zrušené a následne vyporiadané. K zániku BSM dochádza jednak zánikom manželstva, ako aj počas trvania manželstva, v prípade existencie závažných dôvodov, najmä ak by ďalšie trvanie bezpodielového spoluvlastníctva odporovalo dobrým mravom. Súd na návrh zruší bezpodielové spoluvlastníctvo manželov tiež v prípade, že jeden z manželov získal oprávnenie na podnikateľskú činnosť. Návrh môže podať ten z manželov, ktorý nezískal oprávnenie na podnikateľskú činnosť. Pokiaľ toto oprávnenie majú obaja manželia, môže návrh podať ktorýkoľvek z nich. Súd posudzuje dôvody na zrušenie BSM podľa okolností konkrétneho prípadu. Ak by došlo k zániku BSM, je možné vyporiadanie dohodou, na základe ktorej by sa výlučnou vlastníčkou mohla stať manželka.
mgr.robert.banos, 6. september 2018 - 10:51
Odpoveď pre Margitu:
Odpoveď pre Margitu: Dobrý deň, z Vami položenej otázky nám nie je zrejmé, kto vo Vašej rodine zomrel, a teda, kto by mal dediť, preto je odpovedáme všeobecne. Pokiaľ poručiteľ nezanechal závet, dediť sa bude zo zákona. V prvej skupine dedia poručiteľove deti a manžel, každý z nich rovnakým dielom. Ak nededí niektoré dieťa, nadobúdajú jeho dedičský podiel rovnakým dielom jeho deti. Ak nededia ani tieto deti alebo niektoré z nich, dedia rovnakým dielom ich potomci. V prípade, ak niet manžela, ani deti a nebude dediť ani žiadny z rodičov, nastupuje tretia dedičská skupina. V tretej dedičskej skupine dedia rovnakým dielom poručiteľovi súrodenci a spolužijúce osoby. Ak niektorý zo súrodencov poručiteľa nededí, nadobúdajú jeho dedičský podiel rovnakým dielom jeho deti, teda netere a synovci poručiteľa.
mgr.robert.banos, 6. september 2018 - 10:22
Dobrý deň p. advokát -
Dobrý deň p. advokát - poprosím Vás o nasledovnú radu. S manželom máme vo vlastníctve byt nadobudnutý počas manželstva aj priĺahlý pozemok okolo bytovky resp. alikvotnú časť pozemku. Uvažujeme o tom, akým spôsobom a či je možné - aby byt patril výlučne do vlastníctva jedného z manželov konkrétne manželke. Ako máme postupovať - darovaciu zmluvu, odkúpenie ap.? Zmenu nahlásiť na bytový podnik, zápis do listu vlastníctva , zaplatenie dane ap. Ako vyriešiť bývanie druhého manžela - nájomnou zmluvou, vecné bremeno.... Neuvažujeme o rozvode , ale nás nútia nepriaznivé rodinné vzťahy. Ďakujem pekne za odpoveď.
Vilka, 23. august 2018 - 15:07
Odpoveď pre Petra :
Odpoveď pre Petra : Dobrý deň, pokiaľ ide o vyporiadanie bezpodielového spoluvlastníctva manželov (BSM), v tomto prípade je potrebné ako východiskovú brať hodnotu majetku, akú mal tento v čase nadobudnutia právoplatnosti rozsudku o rozvode manželstva.V zmysle ustanovenia § 150 Občianskeho zákonníka platí, že : "Pri vyporiadaní sa vychádza z toho, že podiely oboch manželov sú rovnaké. Každý z manželov je oprávnený požadovať, aby sa mu uhradilo, čo zo svojho vynaložil na spoločný majetok, a je povinný nahradiť, čo sa zo spoločného majetku vynaložilo na jeho ostatný majetok. Ďalej sa prihliadne predovšetkým na potreby maloletých detí, na to, ako sa každý z manželov staral o rodinu, a na to, ako sa zaslúžil o nadobudnutie a udržanie spoločných vecí. Pri určení miery pričinenia treba vziať tiež zreteľ na starostlivosť o deti a na obstarávanie spoločnej domácnosti."
mgr.robert.banos, 22. jún 2018 - 8:15
Dobry den prajem . Otazka
Dobry den prajem . Otazka babka mala surodencov .jeden zomrel prvej svetovej vojne rodinu nemal . jeho podiel je 11stotin .A moj bratranec tiez dedi lebo jeho dedo bol tiez bratom zosnuleho. teraz tu cast ako mame delit..Rovnaky podiel dedicom Je to hektar pozemku. Moja babka ani dedo bratrancov uz davno zomreli.Mali vysporiadane medzi sebou .Aj amerike zijucim vyplatili .Tak surodenci tym padom nemali rovnaky podiel . Poradte dakujem
margita , 20. jún 2018 - 14:54
margita , 20. jún 2018 - 14:53
Dobrý deň, s teraz už
Dobrý deň, s teraz už exmanželkou sme kúpili pozemok na hypotéku. Po pár mesiacoch ma vyhodila z domu. Pozemok som platil 3 roky bez omeškania splátok. Rozviedli nás po 3 rokoch od nadobudnutia. Teraz jednáme o vyporiadaní a ona požaduje vyplatenie polovice nie nadobúdacej ceny ale cenu tržnú po 3 rokoch. Na čo má nárok?
Peter , 15. jún 2018 - 14:42
Odpoved pre Dianu:
Odpoved pre Dianu: Dobrý deň, čo sa týka spomínanej zmluvy za 1,- EURO, treba dodať, že kúpna zmluva, ktorej predmetom by bol predaj nehnuteľnosti za nereálnu cenu, môže byť neskôr napadnutá, nakoľko v zmysle § 41a Občianskeho zákonníka platí, že ak právnym úkonom má byť zastretý iný právny úkon, platí tento iný úkon, ak to zodpovedá vôli účastníkov a ak sú splnené všetky jeho náležitosti (v tomto prípade sa zastieralo darovanie). Avšak podľa Občianskeho zákonníka platí taktiež, že darovanie medzi manželmi, pokiaľ ide o spoločný majetok patriaci do ich bezpodielového spoluvlastníctva (majetok nadobudnutý počas trvania manželstva) nie je možné. Darovanie medzi nimi je možné len vtedy, ak ide o vec, ktorá nie je v bezpodielovom spoluvlastníctve manželov. Okrem toho, aby bola zmluva týkajúca sa prevodu nehnuteľností platná, musí byť v písomnej forme, pričom aby nadobudla účinnosť, musí byť vydané rozhodnutie katastra o zavkladovaní prevodu. Ďalej, ak na spomínanom podiely Vášho otca je ťarcha kvôli exekúciám, tak darovanie medzi Vami a otcom by mohli napadnúť veritelia. Darovanie tiež môže byť exekútorom zneplatnený, nakoľko môže to považovať za ukrátenie veriteľov pri uspokojení ich pohľadávky. Určite Vám odporúčam dohodnúť sa s exekútorom ako aj s veriteľmi ohľadom darovania podielu Vášho otca, aby v budúcnosti nenapadli túto zmluvu medzi Vami a Vašim otcom.
mgr.robert.banos, 26. máj 2018 - 9:47
Dobrý deň, otec ešte počas života matky podpísal u notára,že jej za 1 € odpredáva podiel,ktorý však podľa notára na dedičskom nie je platný ,lebo mala byť spísaná aj kúpno predajná zmluva,tento doklad som našla v maminých papieroch po smrti. Notár odporúča ,aby otec daroval svoj podiel mne ako dcére aj s exekúciami. Je to správne riešenie? Ďakujem pekne
Diana, 22. máj 2018 - 7:16
Odpoveď pre Dianu: Dobrý deň, keďže po rozvode manželstva medzi Vašimi rodičmi nedošlo k vyporiadaniu bezpodielového spoluvlastníctva manželov (ďalej len BSM), t.j. rozdeleniu spoločného majetku a usporiadaniu vzájomných nárokov vyplývajúcich z BSM, ani dohodou a ani rozhodnutím súdu v zákonom stanovenej trojročnej lehote, tak platí nevyvrátiteľná domnienka, podľa ktorej nehnuteľnosti ostávajú v podielovom spoluvlastníctve manželov a ich podiely sú rovnaké. Na platnosť prevodu vlastníckeho práva k bytu z otca na matku bol potrebný vklad do katastra nehnuteľností. Keďže ten nebol, podpísaný hárok papiera je v tomto prípade nepostačujúci, bezpredmetný a otec je aj naďalej spoluvlastníkom 1/2 bytu. V rámci dedičského konania, nemôžete dediť podiel po otcovi, dedičské konanie sa bude týkať len zosnulej matky ako poručiteľky a nie žijúceho otca. Keďže ste pravdepodobne jedinou dedičkou po matke, pripadne Vám jej spoluvlastnícky podiel k bytu. Nakoľko otcov spoluvlastnícky podiel k bytu je už postihnutý exekúciami, nemôže ho previesť na Vás ani vzdaním sa dedičstva (pričom tento nie je dedičom pokiaľ ho matka neuviedla v závete), nakoľko by išlo o odporovateľný právny úkon a takýto úkon by mohli napadnúť jeho veritelia. Následne, ako sa z titulu dedenia po matke stanete spoluvlastníčkou podielu na byte, exekútor Vám ponúkne na predaj otcov spoluvlastnícky podiel, keďže sa stanete podielovou spoluvlastníčkou bytu (t.j. 1/2 bytu budete vlastniť vy a 1/2 vlastní Váš otec), a keďže zo zákona máte predkupné právo na otcov podiel. Ak by ste podiel nekúpili, exekútor ho môže ponúknuť na predaj v dražbe iným osobám. Exekútor môže siahnuť len na otcov spoluvlastnícky podiel na nehnuteľnosti. Nemôže však ostatných spoluvlastníkov z nej vyhnať či vziať im aj ich podiely. Váš otec má tiež možnosť zbaviť sa dlhov, a to prostredníctvom osobného bankrotu.
mgr.robert.banos, 23. marec 2018 - 19:20
Dobrý deň, prosím o radu. Moji rodočia vlastnili od roku 2005 byt v osobnom vlastníctve. V roku 2009sa rozviedli avšak neprebehlo BSM, otec sa odsťahocval a viac v byte nebýval. V roku 2017 podpísal mame na hárok papiera nie pred notárom,že sa vzdáva podielu na byte. V roku 2018 mama zomrela, na LV je otec a mama k pomere 1/1. Na LV nabehli exekúcie otcove v sume cca 30.000.-€ ? Byt bude predmetom dedičstva ,ja som dedič ako dcéra mám 20 rokov a som ešte študentka. čo môžem p advokát robiť,aby som nezdedila otcove exekúcie,keď ešte žije?Aj keď sa vzdá svojho podielu v môj prospech ešte raz v dedičskom konaní?Jeho exekúcie nabehli v roku 2014 vrátane výživného,ktoré je mi dlžný. Je možné ,ak by byt prešiel v dedičskom konaní na mňa.že zdedím aj otcove exekúcie,resp.že mi môže exekútor byt zobrať a predať? Bojím sa,že prídem om byt,kvôli otcovým exekúciám. Ďakujem veľmi pekne za odpoveď.
Diana, 19. marec 2018 - 13:50
Odpovedať pre Jakuba Liptáka:
Odpovedať pre Jakuba Liptáka: Dobrý deň, pokiaľ ste už rozvedený a chcete vyporiadať Vaše bezpodielové spoluvlastníctvo, potom nehnuteľnosť, ktorú ste nadobudli počas trvania Vášho manželstva a existencie bezpodielového spoluvlastníctva manželov, ste nadobudli do bezpodielového spoluvlastníctva. V BSM neexistujú podiely žiadneho zo spoluvlastníkov (manželov) na spoločnej veci. Rovnako fakt, že ste napríklad investície do domu vkladali z Vašej mzdy, je nutné uviesť, že táto sa rovnako stáva súčasťou BSM. Čo sa týka vyporiadania BSM po rozvode ak sa nedokážete dohodnúť o usporiadaní svojich majetkových pomerov po zániku manželstva rozvodom, do úvahy prichádza vyporiadanie súdnou cestou, na základe podaného návrhu. Návrh na vyporiadanie môže podať hociktorý z Vás. Pri vyporiadaní BSM súdom súd zisťuje rozsah celého spoločného majetku manželov a jeho hodnotu. Ak sa manželia o hodnote jednotlivých vecí nedohodnú, súd zisťuje hodnotu majetku najčastejšie znaleckým posudkom (hlavne ak pôjde o nehnuteľnosti). Pri vyporiadaní BSM súdnou cestu súd vychádza z § 150 Občianskeho zákonníka, podľa ktorého podiely oboch manželov sú rovnaké. Ďalej, každý z manželov je oprávnený požadovať, aby sa mu uhradilo, čo zo svojho osobného majetku vynaložil na spoločný majetok, a súčasne je povinný nahradiť to, čo sa zo spoločného majetku vynaložilo na jeho ostatný majetok. Súd prihliadne aj na potreby maloletých detí a tiež na to, kto sa ako staral o rodinu, o spoločné veci, spoločnú domácnosť. Pri tejto forme vyporiadaní nehnuteľnosť súd spravidla prikáže tomu z manželov, kto sa stará o maloleté deti pochádzajúce z manželstva, ale na druhej strane druhý manžel je povinný doplatiť druhému jeho podiel v peniazoch alebo nechať mu iné, hnuteľné veci z manželstva. Pri vyporiadaní dlhov nadobudnutých počas manželstva, ktoré sú spojené s BSM, sa primerane použijú ustanovenia § 149 a § 150 Občianskeho zákonníka. Pokiaľ v trojročnej prekluzívnej lehote po zániku manželstva nedohodnete alebo nepodáte návrh na vyporiadanie BSM na súde, uplatní sa zákonná domnienka, podľa ktorej pokiaľ ide o hnuteľné veci, že sa manželia vyporiadali podľa stavu, v akom každý z nich veci z bezpodielového spoluvlastníctva pre potrebu svoju, svojej rodiny a domácnosti výlučne ako vlastník užíva. O ostatných hnuteľných veciach a o nehnuteľných veciach platí, že sú v podielovom spoluvlastníctve a že podiely oboch spoluvlastníkov sú rovnaké. To isté platí primerane o ostatných majetkových právach, ktoré sú pre manželov spoločné. Pokiaľ máte maloleté deti a po vyporiadaní Vášho BSM by ste chceli previesť nehnuteľnosť (predpokladnám, že darovacou zmluvou) na nich, potom by bolo potrebné schválenie takéhoto právneho úkonu súdom. Na súd by bolo treba podať návrh na určenie procesného opatrovníka, ktorý by za Vaše deti podpisoval zmluvu, nakoľko medzi Vami ako rodičmi a maloletými deťmi by bol pri uzavretí zmluvy konflikt záujmov. Následne by tento právny úkon musel súd opätovne schváliť. Súd úkon schváli vždy, ak je to v záujme maloletého dieťaťa.
mgr.robert.banos, 23. február 2018 - 23:49
Dobrý deň, chcel by som sa opýtať po rozvode ideme do BSM a mna by zaujimalo ked sme nadobudli dom pocas manzelstva ale manzelka do domu neinvestovala nic a neplatila ani hypotejku ktorou sme si zobrali dom ma na to narok ? ako sa tomu branit ked jej investicie boli nulove a ja sa nemienim delit o nic chcem aby dom zostal nasim dceram ona stym vobec nesuhlasi vopred dakujem za odpoved
Jakub Lipták, 21. február 2018 - 18:13
Odpoveď pre Vieru:
Odpoveď pre Vieru: Dobrý deň, s ohľadom na to, že ste byt nadobudli pred manželstvom, nie je tento v BSM ale podielovom spoluvlastníctve. Podielové spoluvlastníctvo môže zaniknúť z tých istých dôvodov, z ktorých dochádza k zániku vlastníctva vôbec (napr. prevodom vlastníckeho práva na iného, zánikom spoločnej veci, smrťou vlastníka, stratou veci, vydržaním a pod.) Osobitným prípadom zániku podielového spoluvlastníctva je jeho zrušenie dohodou alebo súdnym rozhodnutím. Nakoľko nie je u vás dohoda možná, môžete sa obrátiť na súd. Ten môže postupovať len presne stanoveným zákonným spôsobom. Na prvom mieste prichádza do úvahy rozdelenie spoločnej veci medzi spoluvlastníkov podľa výšky podielov. Avšak tento spôsob je možné použiť len vtedy, ak je vec reálne deliteľná, t.zn. ak je spoločnou vecou budova, je delenie prípustné len vtedy, ak jej rozdelením vzniknú samostatné veci. Čiže nie je prípustné delenie podľa poschodí a ich častí (horizontálne delenie), ale len vertikálne delenie, keď stavebnými úpravami vzniknú samostatné veci. Ak reálne rozdelenie nemožno uskutočniť bez nákladných stavebných úprav, tak sa vec považuje za reálne nedeliteľnú. Ak nie je rozdelenie veci dobre možné, prikáže súd vec za primeranú náhradu jednému zo spoluvlastníkov, dá sa následne predpokladať, že to bude ten z bývalých manželov, ktorý na sebe preberie i povinnosť doplatiť spomínaný úver. Samozrejme závisí i od rozsahu jeho splatenia ku dňu rozhodnutia súdu, i s ohľadom na následnú prípadnu povinnosť toho zo spoluvlastníkov, ktorý nehnuteľnosť nadobudne vyplatiť druhému spoluvlastníkov pomernú čiastku z hodnoty nehnuteľnosti. Predpokladom vyporiadania prikázaním veci je, že spoluvlastník, ktorému sa má vec prikázať, s tým súhlasí. Ak vec ani jeden zo spoluvlastníkov nechce, súd nariadí jej predaj a výťažok rozdelí podľa podielov. Uvedené súvisí i s Vašou podotázkou ohľadom úveru, ktorý máte nesplatený. V tejto veci Vám odporúčam informovať sa u banky, ktorá Vám uver poskytla na možnosť prevziať úver len jedným zo spoludlžníkov.
mgr.robert.banos, 19. február 2018 - 10:44
Dobrý deň, obraciam sa na vas
Dobrý deň, obraciam sa na vas s prosbou. Minuly rok som sa rozviedla a s uz ex manzelom sme pred svadbou kupili byt. Kazdy znas vlastni 1/2. Po rozvode sa ale nevieme dohodnut lebo obaja byt chceme a nechceme ho predat. Na úvere je ex manžel ako spoludlžník. Moja otázka je ak by som to dala na súd, tak moze sud rozhodnut komu pripadne byt? Nakolko ex manzel nepracuje uz nejaku dobu takze nema ziaden prijem. Prihliada nato súd? Dakujem
Viera, 15. február 2018 - 10:39
Odpoveď pre Margitu: Dobrý deň, zákon č. 238/2010 Z.z. ustanovuje podrobnosti o podmienkach prenajímania, predaja, zámeny a nadobúdania nehnuteľností Slovenským pozemkovým fondom. Kúpa pozemkov vo vlastníctve štátu v správe fondu je možná len v zákonom ustanovených prípadoch. Dôvodom na predaj pozemku v správe pozemkového fondu môže byť aj vysporiadanie podielového spoluvlastníctva, ak má pozemok okrem štátu len jedného spoluvlastníka, ktorý vlastní nadpolovičný podiel, a nie je možné alebo pre fond účelné rozdelenie pozemku. Pokiaľ potrebujete vysporiadať pozemok, resp. odkúpiť pozemok, časť pozemku od štátu (v správe pozemkového fondu), odporúčam priamo sa obrátiť s Vašou žiadosťou na pozemkový fond. K žiadosti odporúčam priložiť aj aktuálny výpis z listu vlastníctva. Pričom zdôraňujem, že Váš prípadný vlastnícky vzťah budete musieť preukázať.
mgr.robert.banos, 26. január 2018 - 13:52
Odpoveď pre Emmu:
Odpoveď pre Emmu: Dobrý deň, pokiaľ ste len žili oddelene, ale neboli ste rozvedení a nebolo Vám zrušené bezpodielové spoluvlastníctvo, potom predmetný byt ste nadobudli do BSM. Pokiaľ sa neviete dohodnúť medzi sebou na vyporiadaní BSM, máte možnosť podať návrh na vyporiadanie na príslušný súd. V konaní potom súd rozhodne, komu pripadne povinnosť splácať úver po rozvode aj naďalej a zároveň zaviaže protistranu na úhradu sumy na vyrovnanie podielov. Veľakrát ale rozhodne tak (pokiaľ sa manželia nedohodnú inak), že úver pripadá každému z manželov rovnakým dielom. Pokiaľ súd prisúdi jednému z manželov do výlučného vlastníctva nehnuteľnosť a zostatok úveru, potom určí, či tento manžel bude druhého manžela ešte vyplácať. Dôležitý bude rozdiel medzi hodnotou vecí a zostatkom úveru.
mgr.robert.banos, 26. január 2018 - 13:49
Dobry den prajem prosim
Dobry den prajem prosim poradte .Ako mozem dat prepisat na moje meno podiel pody .Tie pozemky moj otec vyplatil poslal sestre do ameriky peniaze este rokoch 1940 .Otec zomrel 1975 .Doklady ja o tom som nenasla , amerike uz neziju ako mozem to dat prepisat. . alebo odkupit od fondu . dakujem
Margita , 23. január 2018 - 17:13
Bohužiaľ ex manžel nakoniec
Bohužiaľ ex manžel nakoniec nesúhlasí so žiadnym mojim návrhom, tak budem musieť podať žalobu o vyporiadanie BSM na súd. Byt som kupovala už keď sme bývali a žili každý sám, manžel ešte vtedy, len podpísal doklady - úver v banke, kúpnu zmluvu....nevie kde sa byt nachádza, hypotéku ako aj všetky poplatky som platila ja. Byt od kúpy prenajímam. Rozvod sme mali tento rok v lete, môžem na súde uspieť, keď budem žiadať, aby som bola výlučná vlastníčka? I keď som byt zadovážila počas manželstva, no celú dobu sme už žili oddelene, takže sme spoločne nehospodárili a ex manžel mi len prispieval na dcéru sumou 100 eur. Ďakuje za odpoveď.
Emma, 23. január 2018 - 16:57
Odpoveď pre Emmu: Dobrý deň, najprv by som odporúčal vyporiadať Vaše bezpodielové spoluvlastníctvo s Vašim bývalým manželom. Môžete sa tak dohodnúť, že Váš spoločný byt ostane po vyporiadaní vo Vašom spoločnom podielovom spoluvlastníctve, pričom každý z Vás bude vlastniť určitý podiel. Následne pokiaľ by ste chceli previesť nehnuteľnosť darovacou zmluvou na svoju 12 ročnú dcéru, potom by bolo potrebné schválenie takéhoto právneho úkonu súdom. Na súd by bolo treba podať návrh na určenie procesného opatrovníka, ktorý by za Vašu dcéru podpisoval darovaciu zmluvu, nakoľko medzi vami ako rodičmi a maloletou dcérou by bol pri uzavretí zmluvy konflikt záujmov. Následne by tento právny úkon musel súd opätovne schváliť. Súd úkon schváli vždy, ak je to v záujme maloletého. Až potom by bolo možné podať na kataster návrh na vklad vlastníckych práv.
mgr.robert.banos, 23. január 2018 - 8:52
Dobry den, manzel nesuhlasi s
Dobry den, manzel nesuhlasi s podpisanim dohody o vysporiadani BSM, resp. suhlasi jedine ak sa byt prepise na dceru, 12 rokov. Bude platna takato dohoda? alebo ako som citala na nete musime najprv poziadat sud o dcerinho porucnika a az potom poziadat sud o vysporiadanie bsm kde byt je mozne prepisat na dceru?Vopred dakujem.
Emma, 21. január 2018 - 11:13
Anežka, 12. január 2018 - 0:31
Odpoveď pre Anezku:
Odpoveď pre Anezku: Dobrý deň, pokiaľ sa v trojročnej prekluzívnej lehote po zániku manželstva nedohodnete alebo nepodáte návrh na vyporiadanie BSM na súde, uplatní sa zákonná domnienka, podľa ktorej pokiaľ ide o hnuteľné veci, že sa manželia vyporiadali podľa stavu, v akom každý z nich veci z bezpodielového spoluvlastníctva pre potrebu svoju, svojej rodiny a domácnosti výlučne ako vlastník užíva. O ostatných hnuteľných veciach a o nehnuteľných veciach platí, že sú v podielovom spoluvlastníctve a že podiely oboch spoluvlastníkov sú rovnaké. To isté platí primerane o ostatných majetkových právach, ktoré sú pre manželov spoločné. V zmysle tohto zákonného vyporiadania BSM platí, že hnuteľné veci patria tomu, kto ich užíva (pre svoju potrebu, potrebu rodiny či domácnosti) a ostatné hnuteľné veci, ktoré neužíva žiaden z manželov výlučne sú v podielovom spoluvlastníctve a podiely sú rovnaké. Čo sa týka vyporiadania dlhov po rozvode manželstva, treba uviesť, že náš Občiansky zákonník nemá výslovné ustanovenie o tom, ako majú byť vyporiadané pohľadávky a dlhy manželov, ktoré sú spojené s ich bezpodielovým spoluvlastníctvom a vznikli za trvania manželstva. Tieto pohľadávky a dlhy totiž podľa ustanovenia § 143 Občianskeho zákonníka nepatria do BSM, takže sa na ne nevzťahujú ustanovenia § 149 a 150 Občianskeho zákonníka. Ak tieto vzťahy nie sú osobitne upravené, potom treba vychádzať z ustanovení Občianskeho zákonníka, ktoré upravujú vzťahy svojim obsahom a účelom im najbližšie, primerane použiť ustanovenia § 149 a 150 Občianskeho zákonníka a vykonať vyporiadanie pohľadávok a dlhov manželov, pokiaľ vznikli za trvania ich BSM a v súvislosti s ich hospodárskym a spotrebným spoločenstvom. Vyporiadanie týchto spoločných práv a povinností sa však týka vzťahov medzi manželmi a nezasahuje do práv a povinností tretích osôb, ktoré nie sú účastníkmi konania o vyporiadanie bezpodielového spoluvlastníctva manželov a ktorým zostávajú nedotknuté všetky ich práva a námietky. Musím Vám ešte pripomenúť, že napr. ani dohoda, ani súdne rozhodnutie o vysporiadaní úveru, nie sú záväzné pre banku (veriteľa). Veriteľ s takýmto vysporiadaním úveru nemusí súhlasiť. Na to, aby napr. mohol byť jeden spoludlžník z úverového vzťahu vyviazaný, je potrebný súhlas banky. Súd môže rozhodnúť o tom, komu pripadne povinnosť splácať úver po rozvode aj naďalej a zároveň zaviaže protistranu na úhradu sumy na vyrovnanie podielov. Veľakrát ale rozhodne tak (pokiaľ sa manželia nedohodnú inak), že úver pripadá každému z manželov rovnakým dielom. Ďalej, čo sa týka rodinného domu, pokiaľ ste investovala do cudzej nehnuteľnosti z Vašich výlučných prostriedkov, potom by ste mohli v budúcnosti požadovať nahradiť od rodičov Vášho bývalého manžela vložené investície do tejto nehnuteľnosti. Na to však potrebujete dôkazy o týchto investíciách. Ako dôkazy Vám môžu slúžiť napr. výpisy z Vášho účtu, pokladničné bloky, faktúry a pod. Čo sa týka súdneho poplatku, podľa Zákona o súdnych poplatkoch sú poplatníkmi obaja manželia v konaní o vyporiadanie BSM alebo jeden z nich podľa rozhodnutia súdu. V konaní o vyporiadaní bezpodielového spoluvlastníctva manželov je základom poplatku cena všetkých vecí patriacich do bezpodielového spoluvlastníctva manželov a ostatných hodnôt, ktoré sa pritom vyporiadavajú. Podľa položky 6 sadzobníka súdnych poplatkov, za vyporiadanie BSM sa platí súdny poplatok, ak sa konanie skončilo rozsudkom, 3 %, ak sa konanie skončilo súdnym zmierom, vo výške 1 % z predmetu konania, najmenej však 66,- €, najviac 16 596,50 eura. Odporúčam Vám najskôr poslať bývalému manželovi písomnú výzvu na zrušenie a vyporiadanie bezpodielového spoluvlastníctva, v ktorej uvediete, ako si predstavujete vysporiadanie BSM. V tejto výzve mu navrhnite napr. aj konkrétnu cenu, ktorú požadujete vyplatiť. Ak bývalý manžel súhlasí s Vašim návrhom, môžete uzatvoriť písomnú dohodu o vysporiadaní BSM. Pokiaľ bývalý manžel sa nebude chcieť s Vami dohodnúť, budete mať možnosť podať návrh (žalobu) na zrušenie a vyporiadanie BSM.
mgr.robert.banos, 10. január 2018 - 20:27
Dobry den . prosim o radu,
Dobry den . prosim o radu, blizia sa mi 3 roky od rozvodu a este nemam vyporiadane BSM, kopec penazi, poziciek slo do opravy domu co nepatrili ani nam ale jeho rodicom , viem ze z tychto penazi neuvdiim nic, ale hlavne sa chcem spytat, cast hnutelneho majetku sme si rozdelili ale vacsiu cast ma moj byvaly manzel, a o dalsej vyrovnavke nechce ani pocut, navrhovala som mu aspon 1000eur kedze on byva nadalej v dome ktori je opraveny zveladeny , nove okna, dvere, kotol...atd za pozicky za 13 rokov , a mne ostala len obyvacka a drobnosti, so spolocneho spoluzitia, nebudem odvadzat este aj dan stattu ak mi sud uzna zeby ma mal vyplatit? platim aj poplatok 66eur, ? dakujem za radu, oplati sa mi do toho ist ? Viem ze keby k tomu doslo on si najme pravnika urcite ale ja na neho nemam, preto prosim o radu ci sa oplati ist do toho???, ja som zacala znova od nuly, znova nove pozicky , hypoteka atd...a on ani tym malom neche prispiet. dakujem za kazdu radu
Anezka, 10. január 2018 - 2:34
Odpoveď pre Vali:
Odpoveď pre Vali: Dobrý deň, ak teda pošlete bývalému manželovi predžalobnú výzvu, odporúčam ho poslať doporučene s návratkou. Ďakujeme a prajeme všetko dobré do nového roka 2018.
mgr.robert.banos, 3. január 2018 - 18:04
Ďakujem veľmi pekne za radu. Nezaplatil a vraj zaplatí, až keď bude mať.....odmieta sa porozprávať...ignoruje sms....teda pošlem list ako ste poradili. Ešte raz ďakujem a prajem úspešný rok 2018. Vali
Vali, 2. január 2018 - 23:57
Odpoveď pre Vali: Dobrý deň, v prípade, že došlo k vyporiadaniu bezpodielového spoluvlastníctva manželov (ďalej len BSM) dohodou, môžete sa na súd obrátiť v prípade, že dôjde k porušeniu povinností vyplývajúcich z tejto dohody. Máte nárok na to, na čom ste sa dohodli - predpokladám, že bývalý manžel by Vám mal v zmysle dohody zaplatiť určitú peňažnú sumu. Ak tak neurobí, môžete sa obrátiť na súd a splatný dlh vymáhať súdnou cestou. V prípade, že Vám súd vyhovie, môžete sa obrátiť na exekučný súd, a Vašu pohľadávku bude vymáhať súdny exekútor - napríklad zrážkami zo mzdy alebo z iných príjmov bývalého manžela. Pred podaním žaloby Vám však určite odporúčam adresovať manželovi písomnú tzv. predžalobnú výzvu, v ktorej ho vzhľadom na to, že do 31.12.2017 dlžnú sumu nezaplatil, vyzývate, aby svoj dlh do určitého dňa splnil (napr. do 15 dní od doručenia výzvy), inak budete nútená obrátiť sa na súd. Zároveň upozorňujem, že v prípade podania žaloby by ste museli zaplatiť súdny poplatok, výška ktorého sa odvíja od výšky vymáhanej sumy (6%). Ak Váš ex-manžel naozaj nemá žiadny príjem a teda dostatok financií na vyrovnanie dlhu, ani súdne, či exekučné konanie problém nevyrieši a zbytočne zainvestujete do súdnych poplatkov. Ďalej je potrebné si uvedomiť, že vymáhať môžete iba splatný dlh, t.j. taký, ktorý dlžník nezaplatil do dátumu splatnosti. Sumu, ktorú má bývalý manžel zaplatiť až v roku 2018 teda ešte nemôžete vymáhať.
mgr.robert.banos, 2. január 2018 - 17:49
Dobry vecer, chcem poprosit o
Dobry vecer, chcem poprosit o radu. Po rozvode sme mali majetkove vysporiadanie . ...mimosudne. Ex navrhol zmluvu a ja som ju podpisala lebo psychicky som to uz nevydrzala. No nejako sa nema k tomu ma vyplatit. Do 31.12 mi ma dat cast penazi, ale vyhovara sa, ze bol dlho PN,ze nema. Ak by som nanho podala zalobu na sud za nedodrzanie zmluvy, naco mam vlastne narok? Co mozem ziadat? Je nato nejaky konkretny paragraf? Este si vymyslel, ze ma vyplati na 3krat. Vlani vyplatil horko tazko jednu cast. Zial tak to bolo v zmluve.Tento rok a buduci ma este vyplatit dve casti no tento rok uz sa k tomu nema. Zmluva bola podpisana u notara. Dakujem moc za odpoved. Pekny zvysok sviatkov. Vali
Vali, 25. december 2017 - 20:46
Odpoveď pre Líviu:
Odpoveď pre Líviu: Dobrý deň, v zmysle Občianskeho zákonníka sa pri vyporiadaní BSM vychádza z toho, že podiely oboch manželov sú rovnaké. Každý z manželov je oprávnený požadovať, aby sa mu uhradilo, čo zo svojho vynaložil na spoločný majetok, a je povinný nahradiť, čo sa zo spoločného majetku vynaložilo na jeho ostatný majetok. Ďalej sa prihliadne predovšetkým na potreby maloletých detí, na to, ako sa každý z manželov staral o rodinu, a na to, ako sa zaslúžil o nadobudnutie a udržanie spoločných vecí. Pri určení miery pričinenia treba vziať tiež zreteľ na starostlivosť o deti a na obstarávanie spoločnej domácnosti. Skutočnosť, že manželka nepracovala neznamená teda, že jej nepatrí rovnaký podiel, pretože je potrebné prihliadať aj na starostlivosť o spoločnú domácnosť a pod. V zásade sa teda vychádza z toho, že podiely oboch manželov sú rovnaké.
mgr.robert.banos, 22. december 2017 - 19:35
Odpoveď pre Gabiku:
Odpoveď pre Gabiku: Dobrý deň, v súvislosti s katastrálnym konaním by nemal byť problém ani v prípade, že v dohode o vyporiadaní BSM neuvediete predmetnú hypotéku, napriek tomu Vám však odporúčam zahrnúť do dohody aj pasíva, čiže spomínaný úver, aby ste tak predišli prípadným nedorozumeniam v budúcnosti.
mgr.robert.banos, 22. december 2017 - 19:33
Dobrý večer pán advokát chcem
Dobrý večer pán advokát chcem sa poradiť o vysporiadaní BSM po zomrelom (po našom otcovi) či prichádza do úvahy nerovnosť podielov pri vyporiadaní majetku predovšetkým v prípade , ak bývalá manželka nebola zamestnaná sa nezaslúžila o nadobúdanie majetku , na jeho zveľadovania , do konca ho poškodzovala napr. investíciou do BMG-INVEST, zasielanie hotovosti svojej rodine a dokonca sa starala o svoju matku 7 rokov ,ktorá za tú dobu dokázala ušetriť dosť značnú sumu v ich spoločnom dome a tým zaťažovala rodinný rozpočet spoločné deti nemali . Ako máme postupovať? Ďakujem pekne za odpovedˇ
Lívia , 16. december 2017 - 23:20
Dobry den, pripravujem si na
Dobry den, pripravujem si na zaklade vasich vzorov zmluv dohodu o vysporiadani BSM, ktora sa tyka bytu zakupeneho pocas manzelstva.Neviem ci do dohody treba taktiez zahrnut spolocnu hypoteku, ktora je pisana na nas oboch a tak to chceme aj ponechsat. Treba v dohode uviest ze spolocna hypoteka zostava spolocna, nebudeme ju prenasat na mna, ja budem vyhradny vlastnik bytu ci sa nemusi uvadzat do BSM nakolko ziadna zmena nenastava.Pytam sa len aby kataster nemal problem s prepisom bytu ked by nebol spomenuty uver v dohode.Dakujem velmi pekne za odpoved a taktiez za vasu pomoc ludom, ktori si advokatske sluzby nemiozu dovolit zaplatit.
Gabika, 16. december 2017 - 4:42
Odpoveď pre Danielu: Dobrý deň, dom, ktorý manžel vlastnil už pred uzatvorením manželstva nepatrí do BSM. Čo sa týka ďalšej nehnuteľnosti, ak tomu rozumiem správne, pred notárom ste uzatvorili dohodu o zúžení rozsahu BSM v čase, kedy ste už vlastnili pozemok, nebol však ešte postavený dom. Nakoľko má dohoda o zúžení rozsahu BSM účinky až do budúcnosti, pozemok v takom prípade patrí do BSM - samozrejme za predpokladu, že ste ho nadobudli počas trvania manželstva. Stavba, ktorá bola na tomto pozemku postavená však bola pravdepodobne dohodou vyňatá z BSM, a teda výlučným vlastníkom predmetného domu je podľa všetkého Váš manžel. Keďže dom nie je súčasťou bezpodielového spoluvlastníctva, nebude sa ani vyporiadavať, súčasťou BSM je iba pozemok, na ktorom bol dom postavený. Tento pozemok sa teda v prípade zániku BSM vyporiada podľa zásad Občianskeho zákonníka dohodou manželov alebo rozhodnutím súdu. Pri vyporiadaní sa vychádza z toho, že podiely oboch manželov sú rovnaké, máte preto nárok na polovicu predmetného pozemku. Určite Vám však odporúčam uistiť sa, či bol rozsah BSM zúžený až potom, čo ste nadobudli pozemok, resp. čoho konkrétne sa toto zúženie týka.
mgr.robert.banos, 7. december 2017 - 10:07
Dobrý deň, p. advokát,
Dobrý deň, p. advokát, Máme s manželom dom,ktorý nadobudol ešte pred manželstvom. Počas manželstva sme postavili ešte jeden dom na prenájom. Na zmluve pozemku sme uvedení obaja ako vlastníci. Dom dal manžel do zuženého BSM, vraj preto lebo ja som bola na materskej a pracuje alebo financovať ho teda bude hlavne on. Máme to v zápisnici. Moja otázka znie: Ako by bolo vysporiadanie majetku, mám nárok resp. dostala by som po 10 rokoch polovicu. Vraj je teraz niečo nové v zákone. Ďakujem za odpoveď.
Daniela, 5. december 2017 - 11:56
Odpoveď pre Ivana: Dobrý deň, bezpodielové spoluvlastníctvo manželov sa pri vyporiadaní riadi zásadou, že podiely oboch manželov sú rovnaké. Podľa §150 Občianskeho zákonníka platí, že každý z manželov má nárok na to, aby sa mu uhradilo to, čo zo svojho vynaložil na spoločný majetok a je taktiež povinný nahradiť to, čo sa zo spoločného majetku vynaložilo na jeho ostatný majetok. Z daného vyplýva, že Vaša manželka má nárok na vrátenie toho, čo sa z Vášho spoločného majetku, prípadne z jej osobného majetku vynaložilo na rekonštrukciu nehnuteľnosti, ktorá bola vo Vašom výlučnom vlastníctve. Na vyporiadanie bezpodielového vlastníctva manželov nemá vplyv , že Vaša manželka bola nezamestnaná. Majetok počas manželstva nadobúdajú manželia spoločne bez bližšieho určenia ich podielov. Až pri vyporiadaní sa vychádza z toho, že podiely oboch manželov sú rovnaké.
mgr.robert.banos, 29. október 2017 - 19:53
Dobry den, pan advokat. Nehnutelnost, ktoru som ziskal darom pocas manzelstva a ktorej som vylucnym vlastnikom, sme pocas manzelstva zrekonstruovali. Neskor som ju darovala dcere, ktora byva v inom meste. Po 2 rokoch od darovania sme sa rozviedli. Ma manzelka narok na financne vyrovnanie nakladov na rekonstrukciu? Manzelka bola vacsinu casu manzelstva nezamestnana. Dakujem. S pozdravom, Ivan
Ivan, 24. október 2017 - 20:22
Odpoveď pre Erich:
Odpoveď pre Erich: Dobrý deň, vychádzam zo skutočnosti, že nehnuteľnosť ste nadobudli spoločne, počas trvania Vášho manželstva a existencie bezpodielového spoluvlastníctva manželov. V BSM neexistujú podiely žiadneho zo spoluvlastníkov (manželov) na spoločnej veci, preto počas trvania manželstva a počas existencie BSM nebude možné vyplatenie podielu druhého manžela zo spoločnej nehnuteľnosti patriacej do BSM. Počas trvania manželstva je možné zrušiť a vyporiadať BSM len na základe návrhu súdnou cestou. Súd na návrh zruší bezpodielové spoluvlastníctvo manželov v prípade, že jeden z manželov získal oprávnenie na podnikateľskú činnosť. Návrh môže podať ten z manželov, ktorý nezískal oprávnenie na podnikateľskú činnosť. Pokiaľ toto oprávnenie majú obaja manželia, môže návrh podať ktorýkoľvek z nich. Zo závažných dôvodov, najmä ak by ďalšie trvanie bezpodielového spoluvlastníctva odporovalo dobrým mravom, môže súd na návrh niektorého z manželov toto spoluvlastníctvo zrušiť i za trvania manželstva. Následne po zániku a zrušení BSM si manželia vyporiadajú všetok spoločný majetok, ktorý nadobudli do právoplatnosti rozhodnutia o zrušení BSM.
mgr.robert.banos, 26. september 2017 - 10:31
Dobry den. Chcem sa opytat, ci moze jeden z manzelov pocas manzelstva, vyplatit jeden druhého podiel z bytu (polovicu hodnoty) a tym padom cerpat na tento dovov hypotekarny uver. Dakujem
erich, 25. september 2017 - 11:50
Odpoveď pre Krystínu:
Odpoveď pre Krystínu: Dobrý deň, nakoľko ste dom nadobudli počas trvania manželstva, je potrebné, aby bol exmanžel z hodnoty domu vyplatený (z pozemku nie, nakoľko, ak tomu správne rozumiem, ten bol nadobudnutý ešte pred manželstvom - ak bol nadobudnutý počas manželstva aj ten (nie dedením, alebo darom), musí sa vyporiadať aj pozemok).
mgr.robert.banos, 31. august 2017 - 23:03
Dobrý večer.Zabudla som
Dobrý večer.Zabudla som napísať po rozvode,pri vysporiadaní BSM.
Kristýna, 29. august 2017 - 22:24
Dobrý deň.Pán advokát pekne
Dobrý deň.Pán advokát pekne prosím o odpoveď na moju otázku.Za čias manželstva manželia postavili dom.Pozemok je písaný na manželku.V dome zostane exmanželka bývať.Musí vyplatiť bývalého manžela len z hodnoty rod.domu ,alebo ako postupovať?Ďakujem pekne za odpoveď.
Kristýna, 28. august 2017 - 8:23
Odpoveď pre Danielu M.:
Odpoveď pre Danielu M.: Dobrý deň, v prípade, ak ste byt kúpili/odkúpili až po rozvode a ani časť bytu nespadala do bezpodielového spoluvlastníctva manželov (BSM), t. j. nebola nadobudnutá pred rozvodom (veci nadobudnuté dedením alebo darovaním do BSM nespadajú) a ste teda jedinou vlastníčkou bytu, nemusíte bývalému manželovi vyplácať nič. Čo sa týka dlhu voči Vám, môžete exmanžela zažalovať o zaplatenie dlžných súm (musíte si však sama usúdiť, či viete preukázať, že Vám manžel peniaze dlží, a zároveň či ste ochotná do sporu ísť aj vzhľadom na dcéry).
mgr.robert.banos, 22. august 2017 - 9:21

References: súd 
 súd 
 súd 
 Súd 
 súd 
 súd 
 súd 
 § 101
 § 630
 súd 
 Súd 
 Súd 
 § 150
 § 41
 súd 
 súd 
 súd 
 § 150
 Súd 
 súd 
 § 149
 § 150
 súd 
 súd 
 Súd 
 súd 
 súd 
 súd 
 súd 
 súd 
 súd 
 Súd 
 § 143
 § 149
 § 149
 Súd 
 súd 
 súd 
 súd 
 §150
 Súd 
 súd